Na temelju članka 118. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10 - ispr., 90/11, 5/12, 16/12, 86/12, 94/13, 152/14, 07/17, 68/18, 98/19 i 64/20) te članaka 45., 234., 235. i 237. Statuta Katoličke osnovne škole u Virovitici (KLASA: 012-03/19-01/01, URBROJ: 2189-87-01-19-01), Školski odbor Katoličke osnovne škole u Virovitici, na 27. sjednici održanoj dana 04. listopada 2022. godine, donosi:

**POSLOVNIK**

 **O IZMJENAMA I DOPUNAMA**

**POSLOVNIKA O RADU ŠKOLSKOG ODBORA I DRUGIH KOLEGIJALNIH TIJELA**

**Članak 1.**

U Poslovniku o radu Školskog odbora i drugih kolegijalnih tijela Katoličke osnovne škole u Virovitici (KLASA: 003-05/20-01/04, URBROJ: 2189-87-08-20-01) od 11. ožujka 2020. godine iza članka 15. dodaju se članci 15.a, 15.b, 15.c i 15.d koji glase:

Članak 15.a

1. Sjednica Školskog odbora može se održati elektroničkim putem (elektronička sjednica).
2. Elektronička sjednica može se održati pod uvjetom da je najmanje 3 člana Školskog odbora putem elektroničke pošte potvrdila primitak poziva za održavanje elektroničke sjednice.

Članak 15.b

1. U slučaju da se bilo koji član Školskog odbora ne složi s načinom održavanja sjednice na način iz članka 15.a ovog Poslovnika dužan je o tome bez odgađanja, uz obrazloženje razloga neslaganja, a najkasnije u roku od 24 sata od potvrde primitka poziva za sjednicu, elektroničkim putem izvijestiti predsjednika Školskog odbora. U tom slučaju sjednica će se održati redovnim putem.

(2) Ukoliko se ostvare pretpostavke iz stavka 2. članka 15.a ovog Poslovnika i ukoliko, u roku i na način iz prethodnog stavka ovog članka, niti jedan član Školskog odbora ne iskaže svoje protivljenje održavanju elektroničke sjednice, ista će se održati sukladno odredbama ovog Poslovnika.

Članak 15.c

1. Poziv za elektroničku sjednicu sadrži obaveznu naznaku da se radi o elektroničkoj sjednici, prijedlog dnevnog reda te rok do kada članovi Školskog odbora moraju poslati očitovanje o pojedinoj točki dnevnog reda.
2. Za pravovaljano odlučivanje na elektroničkoj sjednici članovima Školskog odbora mora se dostaviti prijedlog odluke elektroničkom poštom o kojoj članovi odlučuju.

Članak 15.d

1. Kod održavanja elektroničke sjednice, članovi Školskog odbora dužni su se na svaku točku dnevnoga reda zasebno očitovati na način da se u poruci elektroničke pošte navede broj točke dnevnog reda o kojoj se izjašnjavaju uz navođenje »za« , »protiv« ili „suzdržan“ bez dodatnog obrazlaganja glasovanja.
2. Ako se član školskog odbora koji je potvrdio primitak poziva za elektroničku sjednicu ne očituje u vremenskom roku iz stavka 1. članka 15.c smatrat će se da je taj član Školskog odbora suglasan s predloženim odlukama koje su predmetom elektroničke sjednice.
3. O elektroničkoj sjednici sastavlja se zapisnik kojem se priključuju i ispisi poruka elektroničke pošte članova Školskog odbora iz stavka 1. ovog članka.

**PRIJELAZNE I ZAVRŠNE ODREDBE**

**Članak 2.**

Ove izmjene i dopune Poslovnika o radu Školskog odbora i drugih kolegijalnih tijela stupaju na snagu istekom osmog (8.) dana od dana objave na oglasnoj ploči Škole.

KLASA:011-03/22-02/02

URBROJ:2189-87-08-22-01

U Virovitici,04. listopada 2022. godine

 Predsjednica Školskog odbora:

 Violeta Drvenkar, dipl. učiteljica

Ove izmjene i dopune Poslovnika o radu Školskog odbora i drugih kolegijalnih tijela objavljene su na oglasnoj ploči Škole dana 04. listopada 2022. godine , a stupile su na snagu dana 12. listopada 2022. godine.

 Ravnatelj:

 Ivan Mikolić, dipl. teolog